
Χριστουγεννιάτικη εκδήλωση στη Μονάδα Φροντίδας Ηλικιωμένων 
‘‘Αφροδίτη’’ με τη στήριξη της Κοινο_Τοπίας 

Με επιτυχία πραγματοποιήθηκε την Τετάρτη 27 Δεκεμβρίου το απόγευμα Χριστουγεννιάτικη εκδήλωση στη Μονάδα Φροντίδας Ηλικιωμένων ‘‘Αφροδίτη’’ στις εγκαταστάσεις της στο Σαραβάλι Πατρών με πρωταγωνιστές τους εθελοντές της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr. 
Τα μέλη της χορωδίας της Κοινο_Τοπίας Γιάννης Χασαπόπουλος, Χριστίνα Μαυροπούλου, Πηγή Νικολακοπούλου, Νίκος Αναστασόπουλος, Καίτη Χασαποπούλου και η μουσικός-υψίφωνος Λίνα Γερονίκου σκόρπισαν Χριστουγεννιάτικες μελωδίες με αφορμή τις εορτές του δεκαπενθημέρου στους διαμένοντες αλλά και τους επισκέπτες. Συγκεκριμένα ακούστηκαν: Βυζαντινά κάλαντα, Κρητικά κάλαντα, Μοραΐτικα κάλαντα, Κυκλαδίτικα κάλαντα, Κεφαλλονίτικα κάλαντα, Τραγούδι βασιλόπιτας, Μήλο μου κόκκινο (παραδοσιακό), Σαμιώτισα (παραδοσιακό).

Παράλληλα η εκπαιδευτικός-ηθοποιός Αλέκα Ράπτη απέδωσε λογοτεχνικά τα: Άραγε ξέρουμε που ανήκουμε ; απόσπασμα από την ταινία Πέρα από τα σύνορα, Ο κόσμος μοιάζει ένα απέραντο τοπίο Λωρήν Άϊσλυ, Το νόημα της απλότητας Γ. Ρίτσου, Το χρώμα του φεγγαριού απόσπασμα από Αλκυόνη Παπαδάκη και αφηγήθηκε 2 μύθους: το μύθο του κολιμπρί που μιλάει για το λιθαράκι που μπορεί να βάλει ο καθένας μας ανάλογα με το τι του αναλογεί και το μύθο στη χώρα των μεγάλων κουταλιών του Χόρχε Μπουκάι που μιλάει για την αλληλεγγύη μεταξύ των ανθρώπων. 
Η Μονάδα Φροντίδας Ηλικιωμένων Αφροδίτη όπως αναφέρει στην ιστοσελίδα της είναι ένας σύγχρονος τόπος διαμονής, που συνδυάζει υψηλής ποιότητας εξειδικευμένες υπηρεσίες φιλοξενίας και υποστήριξης. Καλύπτει δε
· Αυτοεξυπηρετούμενα άτομα που επιθυμούν να παραμείνουν κοινωνικά ενεργά, απολαμβά- νοντας επιπλέον ιατρική, νοσηλευτική και ψυχοκοινωνική φροντίδα

· Μη αυτοεξυπηρετούμενα άτομα τα οποία χρίζουν 24ωρης επίβλεψης και ειδικής φροντίδας. Άτομα που επιθυμούν να φιλοξενηθούν για συγκεκριμένο χρονικό διάστημα. Η διαμονή στην Αφροδίτη μπορεί να είναι ολιγοήμερη ή μόνιμη και δεν υπάρχει καμία χρονική δέσμευση
· Άτομα που επιθυμούν να περνούν την ημέρα τους δημιουργικά στη μονάδα απολαμβάνοντας όλες τις παρεχόμενες υπηρεσίες με δυνατότητα επιστροφής στο χώρο κατοικίας τους

Οι δράσεις αυτές που σκοπό έχουν να προσφέρουν χαρά σε συμπολίτες μας που το έχουν ίσως λίγο περισσότερο ανάγκη πραγματοποιούνται στα πλαίσια της κοινωνικής παρέμβασης της οργάνωσης για μια κοινωνία της ανθρωπιάς, της αλληλεγγύης, της συμπόνιας, της αλληλοκατανόησης και της αξιοπρέπειας που πρέπει να απολαμβάνουν ισότιμα όλα τα μέλη της κοινωνίας.

